CELEX: 22012D1018(01)
Language: et
Date: 2012-10-03 00:00:00
Title: Euroopa Liidu – Jordaania assotsiatsiooninõukogu soovitus, 3. oktoober 2012 , ELi-Jordaania ENP tegevuskava rakendamiseks

18.10.2012   
            
            
               ET
            
            
               Euroopa Liidu Teataja
            
            
               L 287/13
            
         EUROOPA LIIDU – JORDAANIA ASSOTSIATSIOONINÕUKOGU SOOVITUS,
   3. oktoober 2012,
   ELi-Jordaania ENP tegevuskava rakendamiseks
   EUROOPA LIIDU – JORDAANIA ASSOTSIATSIOONINÕUKOGU,
   võttes arvesse Euroopa – Vahemere piirkonna lepingut, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Jordaania Hašimiidi Kuningriigi vahel (edaspidi „leping”), (1) eriti selle artiklit 91,
   ning arvestades järgmist:
   
               (1)
            
            
               Lepingu artikliga 91 antakse ELi-Jordaania assotsiatsiooninõukogule volitus anda lepingu eesmärkide saavutamiseks asjakohaseid soovitusi.
            
         
               (2)
            
            
               Lepingu artiklis 101 sätestatakse, et lepinguosalised peavad võtma üld- või erimeetmeid, mida on vaja kõnealusest lepingust tulenevate kohustuste täitmiseks, ja tagama selles sätestatud eesmärkide saavutamise.
            
         
               (3)
            
            
               Lepinguosalised on ELi-Jordaania Euroopa naabruspoliitika (ENP) tegevuskava (edaspidi „ENP tegevuskava”) tekstis kokku leppinud.
            
         
               (4)
            
            
               ENP tegevuskava aitab kaasa lepingu rakendamisele, võimaldades lepinguosalistel välja töötada ja kokku leppida konkreetsed meetmed, mis annavad rakendamiseks praktilisi suuniseid.
            
         
               (5)
            
            
               ENP tegevuskaval on kaks eesmärki: kavandada lepinguosalistele nende lepingus sätestatud kohustuste täitmiseks vajalikud konkreetsed meetmed ning luua laiem põhi ELi-Jordaania suhete tugevdamiseks, et suurendada oluliselt majandusintegratsiooni ning tugevdada poliitilist koostööd kooskõlas lepingu üldiste eesmärkidega,
            
         ON VASTU VÕTNUD KÄESOLEVA SOOVITUSE:
   Ainus artikkel
   Assotsiatsiooninõukogu soovitab lepinguosalistel rakendada ENP tegevuskava, (2) niivõrd kui rakendamine on suunatud lepingu eesmärkide täitmisele.
   
      Brüssel, 3. oktoober 2012
      
         
            ELi-Jordaania assotsiatsiooninõukogu nimel
         
         
            eesistuja
         
         C. ASHTON
      
   
   
      (1)  EÜT L 129, 15.5.2002, lk 3.
   
      (2)  Vt dokument 3302/12, kättesaadav veebilehel: http://register.consilium.europa.eu